CELEX: 32010D0194
Language: el
Date: 2010-03-31 00:00:00
Title: 2010/194/: Απόφαση της Επιτροπής, της 31ης Μαρτίου 2010 , για τροποποίηση της απόφασης 2009/1/ΕΚ για τη χορήγηση παρέκκλισης που ζήτησε η Δημοκρατία της Βουλγαρίας κατ’ εφαρμογή της απόφασης 2008/477/ΕΚ σχετικά με την εναρμόνιση της ζώνης συχνοτήτων των 2500 - 2690  MHz για επίγεια συστήματα παροχής υπηρεσιών ηλεκτρονικών επικοινωνιών στην Κοινότητα [κοινοποιηθείσα υπό τον αριθμό Ε(2010) 1987]

1.4.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 86/48
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 31ης Μαρτίου 2010
   για τροποποίηση της απόφασης 2009/1/ΕΚ για τη χορήγηση παρέκκλισης που ζήτησε η Δημοκρατία της Βουλγαρίας κατ’ εφαρμογή της απόφασης 2008/477/ΕΚ σχετικά με την εναρμόνιση της ζώνης συχνοτήτων των 2 500-2 690 MHz για επίγεια συστήματα παροχής υπηρεσιών ηλεκτρονικών επικοινωνιών στην Κοινότητα
   [κοινοποιηθείσα υπό τον αριθμό Ε(2010) 1987]
   (Το κείμενο στη βουλγαρική γλώσσα είναι το μόνο αυθεντικό)
   (2010/194/ΕΕ)
   H ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την απόφαση αριθ. 676/2002/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με ένα κανονιστικό πλαίσιο για την πολιτική του ραδιοφάσματος στην Ευρωπαϊκή Κοινότητα (απόφαση για το ραδιοφάσμα) (1), και ιδίως το άρθρο 4 παράγραφος 5,
   την απόφαση 2008/477/ΕΚ της Επιτροπής, της 13ης Ιουνίου 2008, σχετικά με την εναρμόνιση της ζώνης συχνοτήτων των 2 500-2 690 MHz για επίγεια συστήματα παροχής υπηρεσιών ηλεκτρονικών επικοινωνιών στην Κοινότητα (2), και ιδίως το άρθρο 2 παράγραφος 2,
   Εκτιμώντας τα ακόλουθα:
   
               (1)
            
            
               Με την απόφαση 2009/1/ΕΚ της Επιτροπής (3) η Δημοκρατία της Βουλγαρίας εξουσιοδοτείται να αναβάλει την εφαρμογή της απόφασης 2008/477/ΕΚ έως τις 31 Δεκεμβρίου 2009 στη βόρεια Βουλγαρία και έως τις 31 Δεκεμβρίου 2010 στη νότια Βουλγαρία.
            
         
               (2)
            
            
               Η Δημοκρατία της Βουλγαρίας έχει ενημερώσει την Επιτροπή ότι, εξαιτίας απρόβλεπτης μείωσης των εσόδων του προϋπολογισμού το 2009, λόγω της οικονομικής κρίσης, δεν ήταν διαθέσιμοι οι απαραίτητοι οικονομικοί πόροι για την ελευθέρωση, εντός των προθεσμιών της απόφασης 2009/1/ΕΚ, της ζώνης των 2 500-2 690 MHz, για τον καθορισμό και τη διάθεση, σε μη αποκλειστική βάση, σε επίγεια συστήματα ικανά να παρέχουν υπηρεσίες ηλεκτρονικών επικοινωνιών. Κατά συνέπεια, η ζώνη αυτή είναι ακόμη κατειλημμένη σε αποκλειστική βάση από εξοπλισμό κινητών ηλεκτρονικών επικοινωνιών που χρησιμοποιούνται για ανάγκες της εθνικής ασφάλειας στη Βουλγαρία.
            
         
               (3)
            
            
               Κατά συνέπεια, με επιστολή της από 25 Νοεμβρίου 2009, η Δημοκρατία της Βουλγαρίας ζήτησε παράταση κατά ένα έτος της προσωρινής παρέκκλισης που της χορηγήθηκε με την απόφαση 2009/1/ΕΚ. Η Βουλγαρία υπέβαλε επίσης έκθεση προόδου της υλοποίησης της απόφασης 2008/477/ΕΚ.
            
         
               (4)
            
            
               Η Βουλγαρία έχει προσκομίσει επαρκή αιτιολόγηση για την αίτηση παράτασης της παρέκκλισης που υπέβαλε. Η Βουλγαρία ενημέρωσε την Επιτροπή ότι το 2009 έλαβε τα απαραίτητα προκαταρκτικά μέτρα μη χρηματοοικονομικού χαρακτήρα, για την εκχώρηση νέων συχνοτήτων στην υπηρεσία εθνικής ασφάλειας ώστε να αντικατασταθεί η ζώνη των 2 500-2 690 MHz και ότι το 2010 θα διατεθούν οι απαραίτητοι χρηματοοικονομικοί πόροι για την εγκατάσταση του νέου συστήματος κινητών ραδιοεπικοινωνιών που θα χρησιμοποιείται για σκοπούς εθνικής ασφάλειας.
            
         
               (5)
            
            
               Τα μέλη της επιτροπής ραδιοφάσματος επισήμαναν στη συνεδρίαση της επιτροπής της 10-11 Δεκεμβρίου 2009 ότι δεν αντιτίθενται στην παράταση της εν λόγω μεταβατικής παρέκκλισης.
            
         
               (6)
            
            
               Η αιτούμενη παράταση δεν θα καθυστερήσει αδικαιολόγητα την εφαρμογή της απόφασης 2008/477/ΕΚ της Επιτροπής, ούτε θα δημιουργήσει αδικαιολόγητες ανισότητες όσον αφορά την κατάσταση του ανταγωνισμού ή το ρυθμιστικό πλαίσιο μεταξύ των κρατών μελών. Το αίτημα είναι αιτιολογημένο και η επέκταση της μεταβατικής παρέκκλισης θα ήταν σκόπιμη, ώστε να διευκολυνθεί η πλήρης εφαρμογή της απόφασης 2008/477/ΕΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2009/1/ΕΚ τροποποιείται ως ακολούθως:
   
               1)
            
            
               Στο άρθρο 1, η ημερομηνία «31 Δεκεμβρίου 2009» αντικαθίσταται από την ημερομηνία «31 Δεκεμβρίου 2010» και η ημερομηνία «31 Δεκεμβρίου 2010» αντικαθίσταται από την ημερομηνία «31 Δεκεμβρίου 2011».
            
         
               2)
            
            
               Στο άρθρο 3, η ημερομηνία «16 Ιανουαρίου 2010» αντικαθίσταται από την ημερομηνία «16 Ιανουαρίου 2011» και η ημερομηνία «16 Ιανουαρίου 2011» αντικαθίσταται από την ημερομηνία «16 Ιανουαρίου 2012».
            
         Άρθρο 2
   Η παρούσα απόφαση απευθύνεται στη Δημοκρατία της Βουλγαρίας.
   
      Βρυξέλλες, 31 Μαρτίου 2010.
      
         
            Για την Επιτροπή
         
         Neelie KROES
         
            Αντιπρόεδρος
         
      
   
   
      (1)  ΕΕ L 108 της 24.4.2002, σ. 1.
   
      (2)  ΕΕ L 163 της 24.6.2008, σ. 37.
   
      (3)  ΕΕ L 2 της 6.1.2009, σ. 6.